sinarproject/legisdata huggingface dataset:
Pertanyaan 88: PROGRAM PEMUTIHAN KILANG TANPA IZIN
Dewan Undangan Negeri: selangor, Tahun 2020, Sesi 2
Pertanyaan oleh: Y.B. PUAN WONG SIEW KI (N27 BALAKONG)
Jawapan oleh: Y.A.B. Dato' Menteri Besar

Y.B. PUAN WONG SIEW KI

Apakah rancangan untuk Program Pemutihan Kilang Tanpa Izin yang sepatutnya berakhir pada 30 Sept 2020? Adakah program ini akan dilanjutkan disebabkan PKP?

Y.A.B. Dato' Menteri Besar

a) Cabutan Majlis Mesyuarat Kerajaan Negeri (MMKN) Selangor Ke 21/2020 bertarikh 10 Jun 2020 dan disahkan oleh MMKN Ke 22/2020 pada 17 Jun 2020 telah mengambil maklum mengenai perkara berhubung cadangan pelanjutan tempoh Program Pematuhan Syarat dan Penguatkuasaan Kilang Tanpa Kebenaran (PPSPKTK) yang akan tamat pada 30 September 2020 dan Notis Borang 7G yang telah tamat dalam tempoh pelaksanaan Perintah Kawalan Pergerakan (PKP).

Oleh yang demikian, MMKN bersetuju PPSPKTK dilanjutkan sehingga 31 Disember 2020 manakala Notis Borang 7G yang telah tamat dalam tempoh PKP dilanjutkan sehingga 30 September 2020.